Ka kolobetso re supa keletso ya rona ya go tshwaragana le Jeso re bo re tshela botshelo jo bosha jo bo botoka "mo go Keresete." Keresete o re diretse tse re neng re sa kake ra kgona go di itirela. Re tsoga mo metsing re le "popo e ntsha"; A bo a re fa nonofo ya go tshela botshelo jo bosha. 22 Jaaka go ile ga tlhalosiwa kwa Dikopanong Tsa Kgaolo tse di itumedisang tsa “Kgololo e Atametse!” Bakeresete ba boammaaruri ba tlhoafaletse “kgololo ya bosakhutleng” e Modimo a e solofeditseng mme e kgonega ka ntlha ya madi a ga Jesu Keresete a a tsholotsweng. Ga go na tsela epe e e botoka ya go bontsha gore re anaanela tsholofelo eno e e tlhwatlhwakgolo go feta ka go tswelela pele re phepafadiwa “mo ditirong tse di suleng . . . gore re direle Modimo yo o tshelang tirelo e e boitshepo.”—Bahebera 9:12, 14.